ການປັກປັນຊາຍແດນທາງບົກ ລະຫວ່າງ​ລາວ-​ໄທ ກໍາລັງ ຄືບໜ້າໄປດ້ວຍດີ
ການປັກປັນເຂດແດນທາງບົກ ລະຫວ່າງລາວກັບໄທ ຄືບໜ້າໄປແລ້ວ ຫລາຍກວ່າ 90% ຂອງໄລຍະທາງ ຍາວທັງໝົດ 735 ກິໂລແມັດ.
ການປັກປັນເຂດແດນທາງບົກລະຫວ່າງລາວກັບໄທຄືບໜ້າໄປແລ້ວເກີນກວ່າ 90% ຂອງໄລຍະທາງຍາວທັງໝົດ 735 Km ສ່ວນເຂດແດນທາງນ້ຳກໍກຳລັງຮ່ວມກັນຈັດທຳແຜນທີ່ ພາບຖ່າຍທາງອາກາດ ຄະນະອະນຸກໍາມະການດ້ານເທັກນິກຮ່ວມລະຫວ່າງລາວກັບໄທໄດ້ສະເໜີລາຍງານການ ດໍາເນີນງານຮ່ວມກັນລະຫວ່າງທາງການລາວ-ໄທໃນໄລຍະນັບຈາກເດືອນພຶດສະພາ 2007 ເຖິງທ້າຍປີ 2010 ທີ່ຜ່ານມານີ້ວ່າທາງການຂອງທັງສອງຝ່າຍສາມາດຕົກລົງ ແລະດໍາເນີນການປັກຫຼັກເຂດແດນທາງບົກລະຫວ່າງກັນໄດ້ເພີ້ມຂຶ້ນອີກຊຶ່ງກໍເປັນຜົນເຮັດ ໃຫ້ການສໍາຫລວດເພື່ອປັກປັນເຂດແດນລະຫວ່າງລາວກັບໄທນັບຕັ້ງແຕ່ປີ 1997 ເປັນຕົ້ນ ມາຈົນເຖິງປັດຈຸບັນນີ້ສາມາດດໍາເນີນການຄືບໜ້າໄປແລ້ວເຖິງ 96% ຂອງເຂດແດນທາງບົກ ທີ່ມີໄລຍະທາງຍາວທັງໝົດ 735 ກິໂລແມັດ ພ້ອມກັນນັ້ນທັງສອງຝ່າຍຍັງໄດ້ຮ່ວມກັນສໍາຫລວດເສັ້ນສັນປັນນໍ້າຊຶ່ງໃຊ້ເປັນເສັ້ນແບ່ງເຂດ ແດນທາງບົກລະຫວ່າງກັນໄດ້ໃນລະຍະທາງ 705 ກິໂລແມັດຊຶ່ງກໍໝາຍຄວາມວ່າໃນປັດຈຸ ບັນນີ້ຍັງຄົງເຫລືອເຂດແດນທາງບົກອີກ 30 ກິໂລແມັດເທົ່ານັ້ນ ທີ່ທາງການລາວ-ໄທຈະ ຕ້ອງດໍາເນີນການສໍາຫລວດ ເພື່ອຕົກລົງປັກປັນຮ່ວມກັນໃຫ້ໄດ້ຕໍ່ໄປ ການດໍາເນີນງານດັ່ງກ່າວນີ້ຂອງຄະນະອະນຸກໍາມະການດ້ານເທັກນິກລະຫວ່າງລາວກັບໄທ ຖືວ່າເປັນການຕອບສະໜອງຕໍ່ການຕົກລົງຮ່ວມກັນ ລະຫວ່າງລັດຖະມົນຕີວ່າການຕ່າງປະ ເທດຂອງທັງສອງຝ່າຍໃນຖານະເປັນປະທານຄະນະກຳມາທິການຊາຍແດນຮ່ວມກັນນັບຕັ້ງ ແຕ່ປີ 1996 ເປັນຕົ້ນມາ ຊຶ່ງກໍເຮັດໃຫ້ການດຳເນີນການສຳຫລວດແລະປັກປັນເຂດແດນ ລະຫວ່າງລາວກັບໄທນັ້ນໄດ້ຍຶດຖືຕາມສົນທິສັນຍາລະຫວ່າງສະຫຍາມກັບຝຣັ່ງເສດນັບຈາກ ນັ້ນເປັນຕົ້ນມາ ດັ່ງທີ່ທ່ານອ້ວນ ພົມມະຈັກ ເອກອັກຄະລັດຖະທູດລາວປະຈໍາປະເທດໄທ ໄດ້ໃຫ້ການຊີ້ແຈງກັບ VOA ວ່າ: ສ່ວນເຂດແດນທາງນໍ້າຊຶ່ງກໍຄືເຂດຊາຍແດນໃນລໍາແມ່ນໍ້າຂອງແລະນໍ້າເຫືອງທີ່ມີໄລຍະທາງ ຍາວປະມານ 1,100 ກິໂລແມັດນັ້ນທາງການຂອງທັງສອງຝ່າຍກໍໄດ້ມີການຕົກລົງຮ່ວມ ກັນວ່າຈະຮ່ວມກັນດໍາເນີນການສໍາຫລວດເພື່ອປັກປັນໃຫ້ສໍາເລັດພາຍໃນປີ 2010 ທີ່ຜ່ານ ມາ ແຕ່ຫາກວ່າຍ້ອນບັນຫາຂັດແຍ້ງທາງການເມືອງພາຍໃນຂອງໄທຈຶ່ງເຮັດໃຫ້ການດໍາ ເນີນງານໃນການປັກປັນເຂດແດນໃນໄລຍະຜ່ານມາບໍ່ເປັນໄປຕາມເປົ້າໝາຍທີ່ໄດ້ວາງເອົາ ໄວ້ດັ່ງກ່າວ ແຕ່ວ່າຄະນະອະນຸກໍາມະການດ້ານເທັກນິກຂອງທັງສອງຝ່າຍກໍກໍາລັງຮ່ວມກັນ ດໍາເນີນການຈັດທໍາແຜນທີ່ພາບຖ່າຍທາງອາກາດເພື່ອໃຫ້ເຫັນສະພາບຂອງພື້ນທີ່ ທີ່ເປັນຈິງ ຢູ່ໃນເວລານີ້ ແຕ່ຢ່າງໃດກໍຕາມການສໍາຫລວດເພື່ອການປັກປັນເຂດແດນ ລະຫວ່າງລາວກັບໄທໄດ້ມີການຊັກຊ້າແລະມີການເລື່ອນເປົ້າ ໝາຍທີ່ຈະດໍາເນີນການໃຫ້ສໍາເລັດມາໂດຍຕະຫລອດ ຊຶ່ງກໍຄື ນັບຈາກປີ 2003 ເປັນຕົ້ນມາ ໂດຍໃນເວລານັ້ນ ທາງການ ລາວກັບໄທໄດ້ຕົກລົງຮ່ວມກັນວ່າຈະດໍາເນີນການປັກປັນເຂດ ແດນທາງບົກໃຫ້ສໍາເລັດພາຍໃນປີ 2003 ແລະປັກປັນເຂດ ແດນທາງນໍ້າໃຫ້ສໍາເລັດພາຍໃນປີ 2005 ຫາກແຕ່ດ້ວຍຂໍ້ຂັດແຍ້ງໃນການອ້າງພະຍານຫລັກຖານ ຕ່າງໆທີ່ແຕກຕ່າງກັນໃນ 35 ພື້ນທີ່ເປັນຢ່າງໜ້ອຍ ຊຶ່ງລວມ ເຖິງພື້ນທີ່ສູ້ລົບໃນເຂດບ້ານຮົ່ມເກົ້າແລະເຂດ 3 ໝູ່ບ້ານ ຄື ບ້ານສະຫວ່າງ, ບ້ານກາງແລະບ້ານໃໝ່ທີ່ຢູ່ໃນເຂດຕິດຕໍ່ ຊາຍແດນລະຫວ່າງແຂວງໄຊຍະບູລີຂອງລາວກັບຈັງຫວັດ ອຸດຕະລະດິດແລະຈັງຫວັດພິດສະນຸໂລກຂອງໄທທີ່ທັງສອງຝ່າຍກໍເຄີຍຂັດແຍ້ງກັນເຖິງຂະ ໜາດຕ້ອງຕັດສິນດ້ວຍກໍາລັງອາວຸດມາແລ້ວນັ້ນ ຈຶ່ງເຮັດໃຫ້ການປັກປັນເຂດແດນລະຫວ່າງ ລາວກັບໄທຕ້ອງປະສົບກັບບັນຫາຊັກຊ້າເລື້ອຍມາ